দিল্লি গ্যাংস্টারদের আখড়া, ১১ ভাগে ভাগ রাজধানী- কেজরিওয়াল

নয়া দিল্লি: দিল্লিতে আসন্ন বিধানসভা নির্বাচন। এই আবহে আম আদমি পার্টির (Aam Admi Party) আহ্বায়ক অরবিন্দ কেজরিওয়াল (Arvind Kejriwal) বলেন, ‘গতকাল যোগীজি সত্যিই ভালো কিছু বলেছেন। পুরো দিল্লি এটিকে সমর্থন করে। তিনি বলেছিলেন যে দিল্লির আইনশৃঙ্খলা ভেঙে পড়েছে। আমি তাঁর সঙ্গে ১০০% একমত। দিল্লির মানুষ তাঁর সঙ্গে ১০০% একমত।’

তিনি আরও বলেন, দিল্লিতে অবাধে ঘুরে বেড়াচ্ছে গ্যাংস্টাররা। তারা দিল্লিকে ১১টি গ্যাংস্টার দল ১১টি ভাগে ভাগ করেছে। পুরো দিল্লি সন্ত্রাসে ভুগছে। ভীত দিল্লিবাসী। কেজরিওয়ালের কথায়, ‘কাল যোগীজি আরও একটি বিষয় উত্থাপন করেছেন। তিনি বলেছেন যে তিনি উত্তর প্রদেশের আইনশৃঙ্খলা সংস্কার করেছেন। আমি জানি না উত্তর প্রদেশে আইনশৃঙ্খলার উন্নতি হয়েছে কিনা।’

আরও পড়ুন: ধর্মাচরণে লাউডস্পিকার আবশ্যক নয়, রায় বোম্বে হাইকোর্টের

তিনি আরও বলেন, ‘যোগীজি উত্তরপ্রদেশের সব গ্যাংস্টারদের নিশ্চিহ্ন করেছেন। যদি তাই হয়, তাহলে আমি যোগীজিকে বলতে চাই যে দিল্লির আইনশৃঙ্খলা সরাসরি অমিত শাহের অধীনে। তিনি দেশের স্বরাষ্ট্রমন্ত্রী। আমি যোগীজিকে অমিত শাহের সঙ্গে বসতে এবং আইনশৃঙ্খলা কীভাবে পরিচালিত হয় শিখিয়ে দেওয়ার জন্য অনুরোধ করতে চাই। তার সঙ্গে বসতে এবং তাকে পথ দেখাতে।’

কেজরিওয়াল আরও বলেন, ‘তবে অমিত শাহের কাছে সময় নেই। তিনি সারা দেশে বিধায়কদের খুঁজে বের করতে, দল ভাঙতে এবং সরকার পতন সামলাতে ব্যস্ত। তাই, যোগীজিকে অমিত শাহকে বলতে হবে যে আইনশৃঙ্খলা ঠিক করতে হলে তাঁকে দিল্লির জন্য কিছুটা সময় বের করতে হবে। আপনি দিল্লিকে গুন্ডাদের হাতে ছেড়ে দিতে পারবেন না।’

#WATCH | #DelhiElection2025 | AAP national convener Arvind Kejriwal says, “…Yesterday Yogi ji said something really good. The entire Delhi supports it. He said that the law and order in Delhi is in shambles. I agree with him 100%. People of Delhi agree with him 100%. Gangsters… pic.twitter.com/Wtw2daW5So

— ANI (@ANI) January 24, 2025